**โครงการ "Phrao Tele Plus เข้าถึงง่าย ส่งยาถึงบ้าน บริการครบวงจร"**

**คปสอ.พร้าว ประจำปีงบประมาณ 2568**

**1. หลักการและเหตุผล**

 ตามนโยบายกระทรวงสาธารณสุขไทย ปี 2568 ที่มุ่งเน้นการพัฒนาและขยายบริการการแพทย์ทางไกล (telemedicine) อย่างทั่วถึงทั้งประเทศ โดยมีเป้าหมายหลักในการเพิ่มการเข้าถึงบริการสุขภาพที่มีคุณภาพสำหรับประชาชนทุกพื้นที่ ผ่านการใช้เทคโนโลยีดิจิทัลและบริการทางการแพทย์ที่ทันสมัย โรงพยาบาลพร้าวจึงได้พัฒนาโครงการ "Phrao Tele Plus เข้าถึงง่าย ส่งยาถึงบ้าน บริการครบวงจร" เพื่อตอบสนองนโยบายดังกล่าว โดยมุ่งลดความแออัดในโรงพยาบาลและเพิ่มประสิทธิภาพการให้บริการ โครงการนี้จะช่วยยกระดับการให้บริการการแพทย์ทางไกลและบริการส่งยาถึงบ้าน (Health Rider) ให้มีมาตรฐานและมีแนวทางปฏิบัติที่ชัดเจน

 การดำเนินโครงการนี้ สอดคล้องกับนโยบายที่สนับสนุนการพัฒนาระบบ telemedicine ให้ได้มาตรฐาน เน้นความปลอดภัยและประสิทธิภาพสูงสุดในการให้บริการทางการแพทย์ นอกจากนี้ โครงการยังมุ่งส่งเสริมการพัฒนาทักษะของบุคลากรทางการแพทย์ในการใช้เทคโนโลยีดิจิทัล เพื่อยกระดับคุณภาพชีวิตของประชาชนในพื้นที่ห่างไกล สะท้อนให้เห็นถึงความมุ่งมั่นของโรงพยาบาลพร้าวในการนำเทคโนโลยีมาใช้พัฒนาระบบสาธารณสุขอย่างครอบคลุมและมีประสิทธิภาพ ตามแนวทางของกระทรวงสาธารณสุข อันจะนำไปสู่การยกระดับคุณภาพการให้บริการทางการแพทย์และสาธารณสุขในพื้นที่อำเภอพร้าวอย่างยั่งยืน

**2. วัตถุประสงค์**

 2.1 เพื่อพัฒนาระบบบริการการแพทย์ทางไกลที่มีประสิทธิภาพและครอบคลุมการให้บริการผู้ป่วย ในพื้นที่อำเภอพร้าว

 2.2 เพื่อสร้างมาตรฐานและแนวทางปฏิบัติในการให้บริการการแพทย์ทางไกลโรงพยาบาลพร้าว

 2.3 เพื่อเพิ่มการเข้าถึงบริการทางการแพทย์ทางไกลโรงพยาบาลพร้าว

 2.4 เพื่อประหยัดค่าใช้จ่ายในการเดินทางมารับบริการที่โรงพยาบาลของผู้ป่วย

**3. กลุ่มเป้าหมาย**

3.1 แพทย์และพยาบาล โรงพยาบาลพร้าว จำนวน 5 คน

 3.2 พยาบาลและเจ้าหน้าที่รพ.สต. ในพื้นที่ อำเภอพร้าว จำนวน 30 คน



**5.สถานที่...**

**4. พื้นที่ดำเนินงาน**

 โรงพยาบาลพร้าว อำเภอพร้าว จังหวัดเชียงใหม่

**5. กิจกรรม และกระบวนการดำเนินงาน**

 5.1 จัดประชุมเชิงปฏิบัติการชี้แจงแนวทางการดำเนินงานในการให้บริการการแพทย์ทางไกล ครอบคลุมคลินิกต่างๆ ในโรงพยาบาลพร้าว

 5.2 ดำเนินการให้บริการ ระบบบริการการแพทย์ทางไกล บริการส่งยาถึงบ้าน (Health Rider) โรงพยาบาลพร้าว

 5.3 สรุปผลการดำเนินงานระบบบริการการแพทย์ทางไกล บริการส่งยาถึงบ้าน (Health Rider) ปัญหาอุปสรรคและโอกาสพัฒนาเพื่อให้ครอบคลุมทุกพื้นที่ให้บริการ และผู้รับบริการพึงพอใจ

**6. ตัวชี้วัดความสำเร็จของโครงการ**

 6.1 การบริการการแพทย์ทางไกล ครอบคลุมประชากรในพื้นที่ ร้อยละ 100 ของพื้นที่ให้บริการ

 6.2 จำนวนผู้รับบริการการแพทย์ทางไกลโรงพยาบาลพร้าว เพิ่มจากปีงบประมาณ 2567 อย่างน้อยร้อยละ 20

 6.3 เมื่อรับบริการการแพทย์ทางไกล ผู้ป่วยสามารถประหยัดค่าใช้จ่ายได้ลดลง ไม่น้อยกว่าร้อยละ 50เมื่อเทียบกับการต้องเดินทางมารับบริการที่โรงพยาบาลในแบบเดิม

 6.4 คะแนนความพึงพอใจของผู้ใช้บริการการแพทย์ทางไกล มากกว่าร้อยละ 80

 6.5 คะแนนความพึงพอใจของผู้ใช้บริการส่งยาถึงบ้าน มากกว่าร้อยละ 90

**7. ระยะเวลาดำเนินงาน**

 ธันวาคม 2567 ถึง กุมภาพันธ์ 2568

**8. งบประมาณ**

 สนับสนุนจากงบเงินบำรุงโรงพยาบาลพร้าว ปีงบประมาณ 2568 จำนวนเงิน 6,140 บาท (หกพันหนึ่งร้อยสี่สิบบาทถ้วน) โดยมีรายละเอียดดังนี้

 กิจกรรมที่1 ประชุมเชิงปฏิบัติการชี้แจงแนวทางการดำเนินงานในการให้บริการการแพทย์ทางไกล ครอบคลุมคลินิกต่างๆ ในโรงพยาบาลพร้าว

 1. ค่าอาหารกลางวัน จำนวน 35 คน x 70 บาท x 1 มื้อ เป็นเงิน 2,450 บาท



2. ค่าอาหาร...

 2. ค่าอาหารว่างและเครื่องดื่ม จำนวน 35 คน x 25 บาท x 2 มื้อ เป็นเงิน 1,750 บาท

 3. ค่าวัสดุสำนักงาน เป็นเงิน 1,050 บาท

 4. ค่าจ้างถ่ายเอกสารประกอบการประชุม เป็นเงิน 350 บาท

 5. ค่าจ้างทำป้ายไวนิล ขนาด 1 ม. x 3 ม. จำนวน 1 ผืน x 540 บาท เป็นเงิน 540 บาท

**รวมเงินทั้งสิ้น**  **จำนวน 6,140 บาท (หกพันหนึ่งร้อยสี่สิบบาทถ้วน)**

 **หมายเหตุ** ค่าใช้จ่ายทุกรายการสามารถถัวเฉลี่ยกันได้ตามความเหมาะสม(ภายในกิจกรรมเดียวกัน)

**9. ผู้รับผิดชอบ**

 9.1 นางสาวพิมลมาศ ณ เชียงใหม่ เภสัชกรชำนาญการพิเศษ

 9.2 นางสาวนิตยา ประสงค์ เภสัชกรชำนาญการ

 9.3 นางสาวณัฐธิดา สุขสาย เภสัชกรปฏิบัติการ

**10. การติดตามกำกับและประเมินผล**

 10.1 ใช้ระบบการติดตามกำกับและรายงานผลการดำเนินงานผ่านแพลตฟอร์มออนไลน์ เพื่อติดตามผลได้รวดเร็วและมีประสิทธิภาพ

 10.2 ประเมินความสำเร็จของโครงการโดยใช้ตัวชี้วัดที่กำหนด เช่น การเพิ่มขึ้นของจำนวนผู้รับบริการการแพทย์ทางไกล, การประหยัดค่าใช้จ่ายในการเดินทาง และความพึงพอใจของผู้ใช้บริการ

 10.3 จัดทำรายงานสรุปผลการดำเนินงานเสนอผู้บริหารโรงพยาบาลพร้าว ทุก 6 เดือน เพื่อการปรับปรุงและพัฒนาโครงการในอนาคต

**11. ผลที่คาดว่าจะได้รับ**

 11.1 ผู้ป่วยสามารถเข้าถึงบริการทางการแพทย์ได้สะดวกและรวดเร็วขึ้น

 11.2 ผู้ป่วยสามารถประหยัดค่าใช้จ่ายในการเดินทางมารับบริการที่โรงพยาบาล

 11.3 โรงพยาบาลมีระบบบริการการแพทย์ทางไกลที่มีประสิทธิภาพและครบวงจร

 11.4 ผู้ป่วยลดระยะเวลารอคอย ในการรอรับยาจากทางโรงพยาบาล

 11.5 เจ้าหน้าที่ส่งยาบ้าน (Health Rider) มีรายได้เพิ่ม



11.6 ลดความ...

 11.6 ลดความแออัดของผู้ป่วยที่มารับบริการที่โรงพยาบาล

**ผู้เสนอโครงการ**

(ลงชื่อ)...........................................................

 (นางสาวนิตยา ประสงค์)

 เภสัชกรชำนาญการ

**ผู้เห็นชอบโครงการ**

(ลงชื่อ)............................................................

 (นายกิตติพงษ์ ทีฆพุฒิ)

 นายแพทย์ชำนาญการ รักษาการในตำแหน่ง

 ผู้อำนวยการโรงพยาบาลพร้าว

**ผู้อนุมัติโครงการ** โครงการ "Phrao Tele Plus เข้าถึงง่าย ส่งยาถึงบ้าน บริการครบวงจร"

 คปสอ.พร้าว ประจำปีงบประมาณ 2568

 งบประมาณ 6,140 บาท (หกพันหนึ่งร้อยสี่สิบบาทถ้วน)

(ลงชื่อ)........................................................

